Gruppeberetning for 2019

Året blev skudt i gang med Dinizuli med 150 glade spejdere der blev udsat for Tintin eventyr. Traditionen tro var det koldt men i år havde vi ingen sne. Vi sendte glade og trætte spejdere hjem tidlig søndag. De små spejdere holdt fastelavn på gruppens egen grund.

Et af årets største projekter har været shelterbyggeriet på Gurredam som vi er stolte og let udmattede af at have fået ”næsten” færdiggjort. Vi regner med at være nået helt i mål efter to byggeweekender mere – men vi har allerede snydt lidt og taget den i brug.

Igen i år startede vi med store badedag efter sommerferien hvor fik traditionen tro fik pølser og slush ice efter dukkerten.

Lederdagen foregik ï vores nye bålhytte hvor der blev planlagt oprykning, og indvielse samt bagt galzone over bål. Dagen efter startede oprykningen med fjer og krigsmaling, temaet var indianer og der blev både klatret i træer og kogt medicin.

Ved sundtoldsmarkedet stod vi igen kaffevagt og tjene en lun skilling herved.

Årets novemberdag var Harry potter på programmet hvor alle de nye ”elever” fik tildelt kollegier af fordelingshatten, fik lavet tryllestave og kom godt i vej med starten på deres troldmandskarriere

Året blev afsluttet ved en fælles dans om juletræet og dejlig varm risengrød med saftevand.

Gruppeledelsen ser frem til endnu et indholdsrigt år og takker for lån af voksne og børn i det forgangne.

Glade spejderhilsner

Sonja, Mille og Theis.